એ અને ભાસ્કર કાર પાસે ઊભા રહીને ચા પીતા હતા. ત્રણેય મહિલાઓ કારમાં જ હતી. એ લોકો ચા સાખે કટકબટક નાસ્તો પણ કરી રહ્યા હતા. શોપિંગ સેન્ટરની બંધ દુકાનના ઓટલા પર એક વૃદ્ધ ભિખારી બેઠો હતો. વિભાકર અને ભાસ્કરના હાથમાં ચાના ડિસ્પોઝેબલ કપ હતા એની સામે એ તરસી નજરે તાકી રહ્યો હતો. એ લંગડા ભિખારીએ એ બંનેના નિરીક્ષણ પછી ઊભા થવાની હિંમત કરી. બગલમાં કાંખઘોડી ઘાલીને એ ધીમે ધીમે આ બંનેની સામે આવીને ચૂપચાપ ઊભો રહ્યો. એનો ચહેરો અને આંખોમાં તરવરતી લાચારી પારખીને વિભાકરે કારમાં જોયું. ‘શાલુ, એક કપ ચા અને થોડો નાસ્તો આપ...’